**Information om behandling af dine personoplysninger under din ansættelse**

Privatinstitutionen Vandpytten (herefter institutionen) har, som din arbejdsgiver og dermed dataansvarlig, pligt til at oplyse dig om behandlingen af de personoplysninger, som institutionen behandler om dig i forbindelse med din ansættelse. Hvis du har spørgsmål til behandlingen eller, hvis du ønsker at gøre brug af dine rettigheder, kan du rette henvendelse til den daglige leder, alternativt pr. e-mail: Kontakt@vandpytten.dk.

Institutionen søger ved denne informationsskrivelse at oplyse dig om behandlingen af dine personoplysninger. Af hensyn til overskueligheden og læsevenligheden er henvisninger til lovgivning og eksempler opregnet i fodnoterne. Du skal derfor være særligt opmærksom på, at noget af informationen skal findes der.

**Identitet** Din arbejdsgivers oplysninger er

Privatinstitutionen Vandpytten

Skatmestervej 8

3400 Hillerød

CVR-NR: 35 42 08 35

**Formål** Institutionen behandler dine personoplysninger med henblik på at kunne varetage ansættelsesforholdet, herunder opfylde de forpligtelser, der følger af ansættelsesretlige, overenskomstmæssige og/eller personalepolitiske regelsæt samt til brug for sædvanlig personaleadministration. Institutionen vil alene behandle dine personoplysninger, som har en saglig forbindelse til ansættelsesforholdet.

Det overordnede formål understøttes af en række underliggende formål (delformål), der er følgende:

* at korrespondere med dig om forhold, der er relevant for ansættelsesforholdet,
* at udbetale korrekt løn, indbetale til pensionsordning, registrere fravær, f.eks. sygdom og ferie, indberetning af eventuelle arbejdsskader og kontrol af arbejdsmiljøet på arbejdspladsen,
* at strukturere og drive institutionen,
* at promovere institutionen overfor de kommende og allerede tilknyttede forældre samt fremtidige ansatte,
* at opbevare dokumentation til brug for en eventuel tvist mellem dig og institutionen,
* at overholde institutionens pligter, såsom iagttagelse af databeskyttelseslovgivningen, bogføringsloven samt dagtilbudsloven.

**Grundlag for** Den lovlige behandling af dine personoplysninger i forbindelse med ansættelsesforholdet baseres hoved-

**behandling** sageligt på Databeskyttelsesforordningens artikel 6-9, men ligeså Databeskyttelseslovens § 8 og 12. Institutionens behandling af dine *almindelige*, herunder eventuelle *fortrolige* personoplysninger foretages på baggrund af:

1. ansættelseskontakten indgået mellem dig og institutionen[[1]](#footnote-1),
2. institutionens nødvendighed for at overholde dets forpligtelser[[2]](#footnote-2),
3. institutionens forfølgelse af legitime interesser[[3]](#footnote-3) samt
4. i medfør af dit givne samtykke[[4]](#footnote-4).

 Institutionens behandler endvidere dine *følsomme* personoplysninger, hvilket sker når,

1. oplysningerne er påkrævet af en offentlig myndighed[[5]](#footnote-5),
2. hvis behandlingen er nødvendig for at overholde institutionens eller dine retlige forpligtelser eller rettigheder, der er fastlagt i anden lovgivning eller kollektive overenskomster[[6]](#footnote-6),
3. hvis behandlingen sker i medfør af dit givne samtykke til behandlingen[[7]](#footnote-7),
4. hvis du selv har offentliggjort de pågældende personoplysninger[[8]](#footnote-8) eller
5. hvis behandlingen er nødvendig for at retskrav kan fastlægges, gøres gældende eller forsvares[[9]](#footnote-9).

 Institutionen vil i nogle tilfælde behandle dit *CPR-nr.,* hvilket vil ske,

1. når det følger af lovgivningen, såsom ved indberetning af din løn til SKAT[[10]](#footnote-10),
2. hvis du har givet samtykke til behandlingen, f.eks. når videregivelsen sker til det for ansættelseskontrakten relevante sundhedsforsikringsselskab[[11]](#footnote-11),
3. hvis videregivelsen er påkrævet af en offentlig myndighed[[12]](#footnote-12) eller
4. behandlingen er nødvendig for at retskrav kan fastlægges, gøres gældende eller forsvares[[13]](#footnote-13).

 Institutionen kan før og under ansættelsesforholdet anmode om din straffeattest, som kan indeholde *oplysninger om strafbare forhold*. Såfremt den modtagne straffeattest indeholder oplysninger om strafbare forhold, sker behandlingen i medfør af dit samtykke til behandlingen[[14]](#footnote-14).

**Legitime** Som anført ovenfor behandler institutionen nogle af dine almindelige personoplysninger i medfør af en

**interesser** interesseafvejning (kaldet interesseafvejningsreglen). De legitime interesser, der begrunder behandlingen er følgende:

1. institutionens interesse i at afholde MUS-samtaler, arbejdspladsvurderinger (APV), medarbejdertilfredshedsundersøgelser, ligesom interessen i offentliggørelse af arbejdsrelaterede oplysninger om dig, såsom navn, arbejdsområde og kontaktoplysninger,
2. institutionens interesse i at korrespondere med dig om forhold, der er relevant for ansættelsesforholdet,
3. institutionens interesse i at strukturere og drive institutionen, hvormed nogle af dine personoplysninger, navnlig dine kontaktoplysninger, videregives til de tilknyttede ansatte og forældre, offentlige myndigheder, fagforeninger samt andre samarbejdspartnere,
4. institutionens interesse i at promovere institutionen overfor de kommende og allerede tilknyttede forældre,
5. institutionens interesse i at opbevare dokumentation til brug for en eventuel tvist mellem dig og institutionen,

Dine interesser, grundlæggende rettigheder- og frihedsrettigheder, går ikke forud for institutionens førnævnte legitime interesser.

**Modtagere** Institutionen videregiver eller overlader dine personoplysninger til følgende modtagere:

* Institutionen overlader samtlige af dine personoplysninger til dets databehandler Landsorganisationen Danske Daginstitutioner, CVR-nr. 25273214, Hejrevang 21 D, 3450 Allerød, Danmark, da databehandleren består institutionen med indgåelse af ansættelseskontrakter, lønbehandling, administration af ansættelsesforholdet, herunder bistand i forbindelse med sygdom (varetagelse af refusion samt løntilskud), bistand i forbindelse med afskedigelsessager, lønforhandlinger, udbetaling af aconto og udlæg, tjenstlige irettesætter m.v., bistand i forbindelse med arbejdsskader samt almindelig ansættelsesretlig sparring.
* Institutionen overlader nogle af dine personoplysninger til dets databehandler [INDSÆT NAVN], [INDSÆT CVR-NR], [INDSÆT ADRESSE], [INDSÆT POSTNUMMER OG BY], med henblik på oprettelse af bruger til dig. [INDSÆT NAVN] er institutionens intranet, der endvidere bruges som en administrations- og planlægningsløsning.
* I forbindelse med Institutionens oprettelse af en eller flere arbejdsmails til dig, vil dine initialer blive videregivet til [INDSÆT UDBYDER], [INDSÆT CVR-NR], til brug for dit arbejde. Institutionen vil endvidere få oprettet et arbejdstelefonnummer til dig, hvormed dine personoplysninger, såsom navn og stilling, vil blive videregivet til institutionens teleselskab, pt. [INDSÆT UDBYDER], [INDSÆT CVR-NR

 **Videregivelse af dine personoplysninger i forbindelse med lønkørsel**

* I forbindelse med udbetaling af din optjente løn, foretager institutionen med assistance fra LDD lønkørsel, hvortil dit navn, adresse, CPR-nr., kontoinformationer, ansættelsesdato, antal timer for perioden, lønsats inkl. ferie, lønsats inkl. og ekskl. pension samt eventuelle personaleordninger, som institutionen har tilbudt dig, såsom tilmeldt sundhedsforsikring samt personaleforening, behandles. Førnævnte personoplysninger videregives til institutionens lønbureau, p.t [INDSÆT NAVN], [INDSÆT CVR-NR], med henblik på korrekt udbetaling af din løn.
* I forbindelse med lønkørslen vil dine kontaktinformationer og lønmæssige forhold, såsom navn, adresse, CPR-nr., lønsats, antal timer for perioden samt eventuelle personalegoder m.v., samtidig blive videregivet til SKAT via e-indkomst med henblik på beskatning af din løn og ATP med henblik på indberetning af ATP-bidrag.
* I forbindelse med lønkørslen vil dine kontaktinformationer og lønmæssige forhold, såsom dit navn, adresse, CPR-nr., lønsats, antal timer for perioden m.v. endvidere blive videregivet til FerieKonto med henblik på opsamling af din feriegodtgørelse. Udover førnævnte oplysninger vil institutionen i forbindelse med indbetaling af dine optjente feriepenge videregive optjente feriedage, tilgodehavende restferiedage samt optjent feriegodtgørelse og tilgodehavende restferiegodtgørelse i forbindelse med ansættelsesforholdets ophør.
* Institutionens lønkørsel via E-indkomst bevirker, at Samlet Betaling tillige modtager dine personoplysninger til brug for opkrævning af bidrag, såsom opkrævning af ATP-bidrag, ligesom Barsel.dk får dine personoplysninger tilsendt, når institutionen søger om dagpengerefusion for afholdt barsel. Sidstnævnte modtager dine kontaktoplysninger, såsom navn og adresse, CPR-nr., din stilling, oplysning om fravær, perioden og type i forbindelse med ansøgning om dagpenge i forbindelse med din sygdom eller barsel.

 **Videregivelse af dine oplysninger i forbindelse med pension og sundhedsforsikring**

* I forbindelse med indgåelse og administration af din pensionsordning vil dine personoplysninger, såsom indholdet af din pensionsordning, navn, fødselsdato, ansættelsesdato, arbejdstimer, lønsats inkl. feriepenge, lønsats inkl. og ekskl. pension, blive videresendt til det respektive pensionsselskab med henblik på betaling i overensstemmelse med den pågældende pensionsaftale.
* I forbindelse med indgåelse og administration af din sundhedsforsikring vil dine personoplysninger, såsom navn, adresse samt CPR-nr., blive overført til det for forsikringspolicen relevante forsikringsselskab.

**Videregivelse af dine oplysninger i forbindelse med en arbejdsskade**

* Hvis du rammes af en arbejdsskade i forbindelse med ansættelsesforholdet, vil dit CPR-nr., indhentet lægeerklæring samt lægelig dokumentation for fravær videregives til Arbejdsskadestyrelsen. Dine personoplysninger vil endvidere videregives til Institutionens forsikringsselskab og EASY via www.virk.dk. I visse tilfælde videregives dine personoplysninger til bopælskommunen, hvis du bliver gravid, langtidssygemeldt eller skal i jobtilskudsordning.

**Videregivelse af dine oplysninger i forbindelse med kurser og rejser**

* I forbindelse med kursus- og rejseaktiviteter, som institutionen bestiller for dig, videregives dine personoplysninger, såsom navn, arbejdsmail, arbejdstelefon samt stilling, til de respektive selskaber, der forestår kursus- og rejseaktiviteten.

**Offentliggørelse af dine personoplysninger**

* Institutionen vil offentliggøre en række af dine personoplysninger på institutionens hjemmeside [INDSÆT HJEMMESIDE]. I forbindelse med offentliggørelse af dine personoplysninger, såsom navn, arbejdstelefonnummer, arbejdsmail samt portrætbillede[[15]](#footnote-15), vil disse personoplysninger blive videregivet til [INDSÆT UDBYDER], [INDSÆT CVR-NR], som p.t. hoster institutionens førnævnte hjemmeside.
* I forbindelse med dit arbejde under ansættelsesforholdet vil dine personoplysninger såsom navn, stilling, arbejdstelefonnummer samt arbejdsmail blive videregivet til institutionens tilknyttede ansatte, bestyrelsesmedlemmer samt kommende og tilknyttede forældre, samarbejdspartnere, leverandører, offentlige myndigheder samt andre samarbejdspartnere.

**Andre** Institutionen indsamler som led i ansættelsesforholdet dine personoplysninger fra andre kilder end fra

**kilder** dig.Da personoplysningerne er indsamlet fra en anden kilde, vil nedenstående oplysninger opfylde de indholdsmæssige krav i Databeskyttelsesforordningens § 14 stk. 1, litra d samt stk. 2, litra f.

Institutionen vil under lønkørslen indhente dine skattemæssige oplysninger fra SKAT, såsom din trækprocent.

Såfremt du er ansat i fleksjob, har en § 56 aftale eller du er ansat som led i aktivering f.eks. virksomhedspraktik, modtager institutionen en række oplysninger om dig direkte fra din bopælskommune, såsom helbredsoplysninger.

**Opbevaring/** Institutionen vil kontinuerligt før, under og efter ansættelsesforholdet foretage en vurdering af, hvor

**slettefrister** når opbevaringen af dine personoplysninger helt eller delvist ikke længere er nødvendig i forhold til formålene, som dine enkelte personoplysninger oprindeligt blev indsamlet til. Formålene med behandlingen er beskrevet oven for.

Institutionen vil som udgangspunkt opbevare samtlige af dine personoplysninger i en periode på 5 år efter ansættelsesforholdets ophør, da perioden udgør forældelsesfristen for ansættelsesretlige krav[[16]](#footnote-16). Dertil vil dine personoplysninger, der indgår i institutionens bogføringsmateriale opbevares i 5 år, regnet fra udgangen af det regnskabsår, materialet vedrører[[17]](#footnote-17). Institutionens dokumentation for efterlevelse af databeskyttelseslovgivningen, hvori dine personoplysninger indgår, vil blive opbevaret i 5 år[[18]](#footnote-18).

Imidlertid vil indbakken for din arbejdsmail, som du er blevet tildelt i forbindelse med din ansættelse, maksimalt blive opbevaret i 12 måneder, regnet fra din fratrædelsesdato, hvor du ikke længere har adgang til den personligt oprettede e-mail på arbejdspladsen.

I særlige henseender kan institutionen dog fortsat opbevare dine personoplysninger udover førnævnte tidsfrister, såsom ved erstatning og godtgørelse for personskade, herunder erstatning for tabt arbejdsfortjeneste, helbredelsesudgifter, tab eller forringelse af erhvervsevne, godtgørelse for svie og smerte, godtgørelse for varigt mén, tortgodtgørelse og forsørgertabserstatning[[19]](#footnote-19).

Førnævnte opbevaringsfrister kan fraviges, såfremt en helhedsvurdering af samtlige relevante forhold tilsiger andet. Til fastlæggelsen af tidsrummet vil følgende kriterier tillægges betydning:

* Hvorvidt institutionen har et dokumentationsbehov overfor dig eller tredjemand, herunder med henblik på at et retskrav kan fastlægges, gøres gældende eller forsvares.
* Hvorvidt opbevaringen af dine personoplysninger er nødvendigt af hensyn til behandlingen samt det formål, hvortil oplysningerne er indsamlet til.
* Din interesse i at personoplysningerne slettes.

**Nødvendige** Du har, på tidspunktet for indgåelsen af ansættelseskontrakten, en lovbundet oplysningspligt overfor

**informationer** institutionen, hvis du lider af en sygdom eller har symptomer på en sygdom, som vil have væsentlig betydning for din arbejdsdygtighed[[20]](#footnote-20). Såfremt du tilbageholder sådanne oplysninger overfor institutionen, vil det kunne få ansættelsesretlige konsekvenser for dig.

Du har ikke en egentlig pligt til at afgive andre personoplysninger til institutionen, hvorfor det er frivilligt, om du ønsker at afgive disse eller ej. Såfremt du ikke ønsker at oplyse de øvrige af ansættelsesforholdet påkrævede personoplysninger, som institutionen forespørger f.eks. oplysning af dit CPR-nummer til brug for lønkørsel, skal du være opmærksom på at det ikke vil være muligt for institutionen at opfylde den indgåede ansættelseskontrakt, hvilket kan få ansættelsesretlige konsekvenser for dig.

**Behandlings-** Institutionen vil behandle de indsamlede personoplysninger i overensstemmelse med en række data-

**sikkerhed** behandlingsprincipper[[21]](#footnote-21) samt i overensstemmelse med kravet til fornøden behandlingssikkerhed[[22]](#footnote-22).

Behandlingsprincipperne udgør følgende: princippet om god databehandlingsskik, princippet om formålsbestemthed, finalitéprincippet, princippet om dataminimering, princippet om rigtighed, princippet om opbevaringsbegrænsning samt princippet om behandlingssikkerhed. Institutionens overholdelse af de nævnte principper er beskrevet i institutionens persondatapolitik, hvortil der henvises.

**Særlig behandlingssikkerhed i ansættelsesforholdet**

Institutionen vil iværksætte tekniske samt organisatoriske foranstaltninger for at sikre, at dine personoplysninger ikke kommer til uvedkommendes kendskab eller misbruges i øvrigt. Dermed er følgende sikkerhedsforanstaltninger implementeret i institutionens personaleadministration:

Adgangen til dine personoplysninger begrænses til autoriseret personale, således det alene er personale, der har et sagligt behov for tilgang til dine personoplysninger, der har adgang til dem. Institutionen vil søge, at færrest mulige ansatte bliver autoriserede, da sikkerheden vurderes højere, såfremt alene et fåtal af personalet opnår autorisation hertil.

Det autoriserede personale, der opnår adgang til dine personoplysninger, vil få særlig instruktion og oplæring i, hvordan dine personoplysninger må benyttes samt, hvordan oplysningerne skal beskyttes, således den højst mulige behandlingssikkerhed opnås.

Såfremt dine personoplysninger lagres elektronisk, vil samtlige computere have en opdateret firewall og viruskontrol installeret. Hvis dataudstyret, der indeholder dine personoplysninger, skal repareres, serviceres eller udskiftes, vil institutionen træffe de fornødne foranstaltninger for at sikre at oplysningerne ikke kommer uvedkommendes kendskab.

Såfremt dine personoplysninger behandles på papir, vil de blive opbevaret aflåst, når de ikke er i brug. Det er alene autoriseret personale, der vil få udleveret en nøgle til det aflåste skab/rum. Hvis det fysiske materiale, der indeholder dine personoplysninger, skal destrueres, vil institutionen alene benytte makulering eller tilsvarende destruktionsmetode til dette for at sikre, at uvedkommende ikke får adgang til oplysningerne.

Ved din fratrædelse vil institutionen snarest muligt herefter sætte et auto-svar på din arbejdsmail, som du blev tildelt i forbindelse med din ansættelse med besked om din fratrædelse samt eventuel anden relevant information.

Såfremt e-mail kontoen holdes aktiv efter din fratrædelse, vil kontoen alene benyttes til modtagelse af e-mails, hvor institutionen vil træffe passende tekniske og organisatoriske foranstaltninger med henblik på at der ikke afsendes e-mails fra kontoen efter din fratrædelse udover autosvar om, at du er fratrådt din stilling. Institutionen vil sikre at alene betroede teammedarbejdere, vil få adgang til indkomne e-mails, da disse omdirigeres til teamet.

Dersom din personlige arbejdsmail er oplyst på institutionens hjemmeside og andre offentligt tilgængelige informationssteder, vil institutionen sikre at disse personoplysninger hurtigst muligt fjernes efter ansættelsesforholdets ophør.

**Overvågning** Institutionen vil ud fra ledelses-, drifts- og sikkerhedsmæssige hensyn foretage kontrol af om de fastsatte retningslinjer for brug af arbejdspladsens IT-systemer overholdes af dig.

Kontrollen omfatter bl.a. din adgang til internettet, såsom benyttelse af hjemmesider samt afsendelse og modtagelse af e-mail fra din arbejdsmail, der er oprettet som led i ansættelsesforholdet.

Institutionen vil træffe de fornødne tekniske og organisatoriske foranstaltninger med henblik på, at privat e-post ikke læses, når indholdet er identificeret som privat.

Såfremt dele af arbejdspladsen overvåges med billedoptagelser i kriminalitetsforebyggende øjemed, vil der være skiltning eller anden tydelig oplysning herom. Optagelserne vil i udgangspunktet maksimalt opbevares i 30 dage efter, at optagelserne er foretaget, hvorefter de automatisk slettes, medmindre behandling af optagelserne er nødvendigt af hensyn til en konkret tvist mellem dig og institutionen.

Såfremt institutionen gennem optagelserne opnår kendskab til strafbare forhold om dig vil optagelserne blive videregivet til politiet i kriminalitetsopklarende øjemed.

Institutionen vil ikke videregive optagelserne til tredjemand uden dit udtrykkelige samtykke hertil, medmindre videregivelsen følger af lovgivning.

**Rettigheder** Ret til indsigt: Du har ret til at få indsigt i de oplysninger, som institutionen behandler om dig i forbindelse med ansættelsesforholdet, samt en række yderligere obligatoriske oplysninger i henhold til Databeskyttelsesforordningens artikel 15.

Ret til berigtigelse (rettelse): Du har i nogle tilfælde ret til at få berigtiget urigtige oplysninger, som institutionen har tilknyttet dig i forbindelse med ansættelsesforholdet.

Ret til sletning: Du har i særlige tilfælde ret til at få slettet personoplysninger, forinden tidspunktet for institutionens generelle slettefrister indtræffer.

Ret til begrænsning af behandling: Du har i visse tilfælde ret til at få behandlingen af personoplysninger, som institutionen har tilknyttet dig i forbindelse med ansættelsesforholdet, begrænset.

Hvis du har ret til at få begrænset behandlingen, må institutionen fremover alene behandle oplysningerne – bortset fra opbevaring – med dit samtykke, eller med henblik på at retskrav kan fastlægges, gøres gældende eller forsvares, eller for at beskytte en person eller vigtige samfundsinteresser.

Ret til indsigelse: Du har i visse tilfælde ret til at gøre indsigelse mod institutionens ellers lovlige behandling af dine personoplysninger.

Ret til at få transmitteret oplysninger (dataportabilitet): Du har i visse tilfælde ret til at modtage dine personoplysninger i et struktureret, almindeligt anvendt og maskinlæsbart format samt at få overført personoplysningerne fra én dataansvarlig til en anden uden hindring.

Ret til at trække et samtykke tilbage: Såfremt du giver samtykke til institutionens behandling af dine personoplysninger, vil et sådant samtykke på ethvert tidspunkt kunne trækkes tilbage[[23]](#footnote-23). Du skal være opmærksom på at tilbagekaldelsen af et givet samtykke ikke kan foretages med tilbagevirkende kraft, således virkningen af en tilbagekaldelse vil være, at institutionens behandling af dine personoplysninger fremover ikke må finde sted.

Institutionens behandling af dine personoplysninger kan dog fortsættes, hvis der oprindeligt var eller efterfølgende er et andet behandlingsgrundlag. Hvis institutionen fortsætter behandlingen, selvom du har trukket samtykket tilbage, vil du blive orienteret om at behandlingen fortsættes samt behandlingsgrundlaget for den videre behandling.

**Klage?** Du har ret til at indgive en klage til Datatilsynet, såfremt du er utilfreds med den måde, som institutionen behandler dine personoplysninger på. Du finder Datatilsynets kontaktoplysninger på [www.datatilsynet.dk](http://www.datatilsynet.dk).

1. Behandlingsgrundlaget følger af Databeskyttelsesforordningens artikel 6, stk. 1, litra b, Databeskyttelseslovens § 6, stk. 1, hvormed dine almindelige personoplysninger, der er nødvendige for opfyldelsen af ansættelseskontrakten kan behandles af institutionen. Det omfatter f.eks. institutionens videregivelse af dine personoplysninger til det for ansættelseskontrakten relevante pensionsselskab. [↑](#footnote-ref-1)
2. Behandlingsgrundlaget følger af Databeskyttelsesforordningens artikel 6, stk. 1, litra c, Databeskyttelseslovens § 6, stk. 1 samt § 12, stk. 1, hvormed de personoplysninger, der er nødvendig for institutionens overholdelse af de forpligtelser, der påhviler institutionen i medfør af ansættelsesretlige, overenskomstmæssige og/eller personalepolitiske regelsæt, f.eks. institutionens udbetaling af din korrekte løn, kan behandles. Ligeledes som følge af øvrig lovgivning, såsom databeskyttelseslovgivningen, bogføringsloven m.v. [↑](#footnote-ref-2)
3. Behandlingsgrundlaget følger af Databeskyttelsesforordningens artikel 6, stk. 1, litra f, Databeskyttelseslovens § 6, stk. 1 samt § 12, stk. 2. Institutionens legitime interesser forklares nedenfor under punktet ”legitime interesser”. [↑](#footnote-ref-3)
4. Behandlingsgrundlaget følger af Databeskyttelsesforordningens artikel 6, stk. 1, litra a, Databeskyttelseslovens § 6, stk. 1 samt § 12, stk. 3. Der henvises til særskilt samtykkeerklæring. [↑](#footnote-ref-4)
5. Behandlingsgrundlaget følger af Databeskyttelsesforordningens artikel 9, stk. 2, litra b, jf. artikel 6, stk. 1, litra f samt Databeskyttelseslovens § 12, stk. 1 og stk. 2. Behandlingen vil foretages, hvis børnehuset skal kontakte akuttelefonen på dine vegne. [↑](#footnote-ref-5)
6. Behandlingsgrundlaget følger af Databeskyttelsesforordningens artikel 9, stk. 2, litra b, jf. artikel 6, stk. 1, litra c, Databeskyttelseslovens § 7, stk. 1 samt § 12. Børnehusets behandling af dine personoplysninger i medfør heraf, kan vil være til indberetning af en arbejdsskade, da institutionen bl.a. er forpligtet hertil ifølge Bekendtgørelse af lov om arbejdsskadesikrings kap. 7. [↑](#footnote-ref-6)
7. Behandlingsgrundlaget følger af Databeskyttelsesforordningens artikel 9, stk. 2, litra a, jf. artikel 6, stk. 1, litra a, Databeskyttelseslovens § 7, stk. 1 samt 12, stk. 3. Der henvises til særskilt samtykkeerklæring. [↑](#footnote-ref-7)
8. Behandlingsgrundlaget følger af Databeskyttelsesforordningens artikel 9, stk. 2, litra e, jf. artikel 6, stk. 1, litra f, Databeskyttelseslovens § 7, stk. 1 samt § 12, stk. 2. [↑](#footnote-ref-8)
9. Behandlingsgrundlaget følger af Databeskyttelsesforordningens artikel 9, stk. 2, litra f, jf. artikel 6, stk. 1, litra f, Databeskyttelseslovens § 7, stk. 1 samt § 12, stk. 2. [↑](#footnote-ref-9)
10. Behandlingsgrundlaget følger af Databeskyttelseslovens § 11, stk. 2, nr. 1. [↑](#footnote-ref-10)
11. Behandlingsgrundlaget følger af Databeskyttelseslovens § 11, stk. 2, nr. 2. [↑](#footnote-ref-11)
12. Behandlingsgrundlaget følger af Databeskyttelseslovens § 11, stk. 2, nr. 3. [↑](#footnote-ref-12)
13. Behandlingsgrundlaget følger af Databeskyttelsesforordningens artikel 9, stk. 2, litra f, Databeskyttelseslovens § 7, stk. 1 samt § 11, stk. 2, nr. 3. [↑](#footnote-ref-13)
14. Behandlingsgrundlaget følger af Databeskyttelseslovens § 8, stk. 3, 1. pkt. [↑](#footnote-ref-14)
15. Dit portrætbillede vil alene offentliggøres, hvis du har givet samtykke hertil. [↑](#footnote-ref-15)
16. Forældelsesfristen følger af i medfør af Forældelseslovens § 4, stk. 1. [↑](#footnote-ref-16)
17. Insitutionens forpligtelse hertil følger af Bogføringslovens § 10, stk. 1. [↑](#footnote-ref-17)
18. Databeskyttelseslovens § 41, stk. 7. [↑](#footnote-ref-18)
19. Slettefristen er fastsat i medfør af erstatningsansvarslovens §§ 1-9 og § 26, idet den absolutte forældelsesfrist for sådanne krav udgør 30 år, hvilket følger af forældelseslovens § 3, stk. 3, nr. 1. [↑](#footnote-ref-19)
20. Din oplysningspligt følger af funktionærlovens § 5, stk. 1 samt lov om brug af helbredsoplysninger mv. på arbejdsmarkedets § 6-7. [↑](#footnote-ref-20)
21. Databeskyttelsesforordningens artikel 5, stk. 1. [↑](#footnote-ref-21)
22. Databeskyttelsesforordningens artikel 32, jf. artikel 5, stk. 1, litra f. [↑](#footnote-ref-22)
23. Din ret hertil fremgår af Databeskyttelsesforordningens artikel 7, stk. 3. [↑](#footnote-ref-23)